Boris Živković - Wikipedija

# Boris Živković

### Izvor: Wikipedija

Boris Živković

Boris Živković (Živinice, 15. studeni 1975.) , bosanskohercegovački i hrvatski nogometaš, branič Hajduka

Karijeru započeo u BiH igrajući za FK Sarajevo gdje je igrao u juniorima. Slijedio je transfer u Marsoniju iz Slavonskog Broda. Tamo je bio standardan, te si zaradio transfer u Hrvatski Dragovoljac gdje je nakon 1 standardne sezone otišao u njemačku Bundesligu. Novo je odredište bio Bayer Leverkusen, gdje je ostavio snažan otisak igrajući čak 6 sezona, i blizu 150 utakmica, igrajući i finale Lige prvaka. No, po završetku ugovora uslijedio je odlazak iz kluba. Izrazivši želju za igrom u engleskom Premiershipu ponudu je poslao Portsmouth pod vodstvom Harrya Redknappa. Ali, odlaskom tog trenera, otišao je i Živković. Vratio se opet u Bundesligu, ovaj put u Stuttgart, odakle je brzo otišao na posudbu u Köln. 30. kolovoza 2006. vratio se u hrvatsku ligu, potpisavši 3-godišnji ugovor sa splitskim Hajdukom. Po dolasku u hrvatsku ligu najviše je problema imao sa sucima, te je već nakon 4 utakmice zaradio 3 žuta kartona zbog upornih svađa sa djeliteljima pravde.

Za hrvatsku reprezentaciju je počeo igrati nakon odlaska Ćire Blaževića. Izborio je svjetsko prvenstvo 2002. gdje je odigrao tek sat vremena dok nije u 1. utakmici srušio meksičkog napadača Blanca, te zaradio prvi crveni karton prvenstva. Iz kasnijeg jedanaesterca Meksiko je pobijedio 1:0, a Živković nije igrao ni protiv Ekvadora treću utakmicu. Kasnije je opet nastupio na EURU 2004. u Portugalu. Za vrijeme svojih 38 reprezentativnih nastupa postigao je 2 gola, te nosio kapetansku traku.

Dobavljeno iz "http://hr.wikipedia.org../../../b/o/r/Boris_%C5%BDivkovi%C4%87_9df7.html"

Kategorije: Hrvatski nogometaši | Bosanskohercegovački nogometaši

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- Eesti
- English